open-index/open-wikipedia-markdown huggingface dataset:
Škoda Octavia

**Škoda Octavia** on Škoda Auto poolt toodetav sedaan ja universaal (Combi), mis on tootmises alates 1996. aastast. 

Nii sedaanist kui ka universaalist on erinevate põlvkondae jooksul tehtud ka võimsaimat versiooni, mis kannab nime RS. Tänaseks on tootmises 4. põlvkonna Škoda Octavia. 

## 1. põlvkond ''(Typ 1U)''
Esimese põlvkonna Škoda Octaviat esitleti 1996. aasta novembris äsja uuendatud Mladá Boleslavis asuvas Škoda tehases. 

Chubbscabs.jpg|1. põlvkond
Brno, Řečkovice, depozitář TMB, DOD 2013, hasiči (02).jpg|1. põlvkonna Combi
2005 Skoda Octavia VRS 1.8 Front.jpg|1. põlvkonna RS
Skoda Octavia I 2.jpg|1. põlvkonna WRC


## 2. põlvkond ''(Typ 1Z)''
2. põlvkonda hakati tootma 2004. Sellel oli suur pakiruum, hea vastupidavus ja lai mudelivalik, aga suur sisemüra. 

Fail:13-03-30-praha-by-RalfR-117.jpg|2. põlvkond
Fail:Auto u zastávky Vosmíkových.jpg|2. põlvkonna Combi
Fail:Škoda Auto.jpg|2. põlvkond RS
Fail:2007-2008 Škoda Octavia (1Z) RS station wagon 01.jpg|2. põlvkonna Combi RS
Fail:Octavia2010.jpg|2. põlvkonna mudeliuuendus
Fail:12-02-02-autostadt-wolfsburg-022.jpg|2. põlvkonna mudeliuuendus Combi
Fail:Škoda Octavia II RS facelift China 2013-03-03.jpg|2. põlvkonna mudeliuuendus RS
Fail:2009-2011 Škoda Octavia (1Z) RS station wagon (2011-10-25).jpg|2. põlvkonna mudeliuuendus Combi RS

### Škoda Octavia Scout
**Škoda Octavia Scout** on Škoda Octavia maasturlikuma välimusega eriversioon, mida on toodetud alates teise põlvkonna mudelist. 

Seda eristavad tavamudelist mustast plastist rattakoopa servad ja hõbedased iluliistud kaitseraua alaosas. Scouti maastikusuutlikkus on parem kui rivaalidel, milleks on Opel Insignia Country Tourer ja Volkswagen Passat Alltrack. Tavamudeliga võrreldes on selle mudeli kliirens 33 mm kõrgem (tavamudelil 14 cm, Scoutil 17,3 cm). Subaru Outbacki kliirens on küll kõrgem, aga näiteks Honda CR-Vl on madalam kliirens.

Fail:2008 Škoda Octavia (1Z) Scout station wagon 01.jpg|Octavia II Scout
Fail:Scout Mod2010.jpg|Octavia II mudeliuuendus Scout
Fail:2016 Skoda Octavia Scout TDi 4X4 2.0 Front.jpg|Octavia III Scout (2016)

## 3. põlvkond ''(Typ 5E)''
3. põlvkonda hakati müüma 2013. Octaviat müüdi 2014. aasta märtsis Eestis 76 tükki.

2017. aasta tõi kaasa mudeliuuenduse, mille käigus sai Octavia kaheosalised esituled.

Fail:Geneva MotorShow 2013 - Skoda Octavia.jpg|Octavia III Sedaan
Fail:Škoda Octavia Combi III b.JPG|Octavia III Combi
Fail:Skoda Octavia Combi 2.0 TDI Green tec RS (III) – Frontansicht, 26. Dezember 2013, Düsseldorf.jpg|Octavia III Combi RS
Fail:Škoda Octavia Combi 2l TDI 1968cc registered April 2017.jpg|Octavia III mudeliuuendus
Fail:Skoda Octavia III Facelift 02.jpg|Octavia III mudeliuuendus


## 4. põlvkond ''(NX)''
Neljanda põlvkonna Octaviat esitleti Prahas 11. novembril 2019 aastal ning esimesed autod jõudsid klientideni 2020. aasta suvel. Nagu ka Seat Leon ja Volkswagen Golf, on uus Octavia ehitatud VW Grupi MQB Evo platvormile. 

Fail:Skoda Octavia IV liftback.jpg|Octavia IV
Fail:Skoda Octavia IV Combi IMG 3537.jpg|Octavia IV Combi
Fail:Skoda Octavia IV Combi IMG 3377.jpg|Octavia IV Combi
Tałačyni rajoon

**Tałačyni rajoon** (transkribeerituna Talatšõni rajoon) on rajoon Viciebski oblastis Valgevenes.

Rajooni pindala on 1499 km². 2014. aasta seisuga elas seal 26 280 inimest.

Rajoon moodustati 1924. aastal. Rajoon koosneb järgmistest külanõukogudest: Abolcy, Aziercy, Kochanava, Sierkavicy, Słaŭnaje, Tałačyni, Vałosava ja Voŭkavičy külanõukogu.

Halduskeskus on Tałačyni linn. Teine tähtsam asula on Kochanava alev. Rajoonis asub veel iidne piirkondlik keskus Druck.


Uniate Monastery in Tałačyn.JPG|Tałačyn
Belarus-Talachyn-Church of Anthony-2.jpg|Tałačyn
Kohanovo Old School.jpg|Kochanava
Belarus-Manastyr-Holy Trinity Church-1.jpg|Manastyr


Rajoon asub põhiliselt Orša kõrgustikul. Kõrgeim koht on Sierkavicy küla lähistel (255 meetrit). Tähtsamad jõed on Dnepri lisajõed Druć ja  Adroŭ.

2014. aasta seisuga olid elanikest 92,05% valgevenelased, 5,46% venelased ja 2,49% oli teistest rahvustest. 77,01% elanike emakeeleks oli valgevene keel, 20,21% elanike emakeeleks oli vene keel. Koduse keelena kõneles valgevene keelt 43,11% elanikke, vene keelt aga 48,38%.

## Välislingid

*Rajooni täitevkomitee koduleht (*vene keeles*)
*Rajooni kaart
Philipp (täpsustus)

**[[Philipp]]** on saksa mehenimi.

* Philipp I ja Philippi nimelised valitsejad on loetletud leheküljel Philipp I.
*Philipp II

**Philipp** on ka perekonnanimi:
*Paul Philipp, Luksemburgi jalgpallur
Damian Lillard

**Damian Lamonte Ollie Lillard** seenior (sündinud 15. juulil 1990 Oaklandis) on USA elukutseline korvpallur, kes mängib 2012. aastast NBA klubis Portland Trail Blazers.

## NBA karjäär
Damian Lillard valiti 2012. aasta NBA *draft*'i kuuenda valikuna Portland Trail Blazersisse. Debüüthooajal keskmiselt 19 punkti visanud ja 6,5 resultatiivset söötu jaganud Lillard võitis 2013. aastal ühehäälselt NBA aasta uustulnuka auhinna.

Aastatel 2014–2020 Trail Blazersi väljalangemismängudele juhtinud Lillard on kõige kaugemale jõudnud 2018/19. hooajal, mil Portland edenes läänekonverentsi finaali, kus jäädi alla Golden State Warriorsile.

Lillardi statistiliselt parim hooaeg on olnud 2019/20, mil ta tõi keskmiselt 30 punkti, 4,3 lauapalli ja 8 tulemuslikku söötu mängus. 

## Auhinnad
* 6 korda valitud NBA tähtede mängule (2014, 2015, 2018–2021)
* 1 kord valitud NBA sümboolsesse 1. viisikusse (2018)
* 2 korda valitud NBA sümboolsesse 2. viisikusse (2016, 2019, 2020)
* 1 kord valitud NBA sümboolsesse 3. viisikusse (2014)
* NBA aasta uustulnuk (2013)
* NBA uustulnukate esiviisik (2013)
* NBA Florida turniiri kõige väärtuslikum mängija (2020)

## Varia
* Lillard mängis ülikoolikorvpalli Weber State Wildcatsi meeskonnas.
* Lillardi korvpallisärgil seisab number 0.
* Lillard tegeleb räppmuusikaga ja on artistinime alt Dame D.O.L.L.A. välja andnud kolm stuudioalbumit.

## Välislingid
* Damian Lillard – NBA.com
* Damian Lillard – Basketball-Reference.com
Belozerski rajoon

**Belozerski rajoon** on 2. järgu haldusüksus (rajoon) Venemaal Vologda oblastis. Selle keskuseks on Belozerski linn.

Rajoon moodustab ühe kohaliku omavalitsuse üksuse, Belozerski munitsipaalringkonna, mis jaguneb halduslikult 13 külanõukoguks ja 1 linnaks.

Rajooni kirdeosas asub Valgjärv.

## Viited

## Välislingid

* http://www.belozer.ru/
Honda CR-V

**Honda CR-V** on Jaapani autotootja Honda toodetav maastur, mille esimest põlvkonda esitleti 1996. aastal ja mida on toodetud kuue põlvkonna vältel. 

'00 Honda CR-V Special Edition.JPG|1. põlvkond
'02-'04 Honda CR-V EX.JPG|2. põlvkond
'07 CR-V.jpg|3. põlvkond


## Neljas põlvkond (2011)
4. põlvkonna CR-V-d esitleti 2011. aasta Los Angelese autonäitusel.

Seda autot müüdi 2014. aasta märtsis Eestis 80 tükki ning CR-V on olnud erinevate põlvkondade vältel ka Eesti sõiduautode müügiedetabelite tipus. 

'12 Honda CR-V ('12 MIAS).JPG|4. põlvkond


## Viies põlvkond (2016)
Viienda põlvkonna Honda CR-V-d esitleti 2016. aasta Detroiti autonäitusel. CR-V on ehitatud samale platvormile mis 10. põlvkonna Honda Civic. 

2018 Honda CR-V (RW MY18) +Sport 2WD wagon (2018-10-22) 01.jpg|5. põlvkond


## Kuues põlvkond (2022)
Kuuenda põlvkonna CR-V esmaesitlus toimus 12. juulil 2022.  

Teise rea istmed said eelmise mudeliga võrreldes 15 mm võrra rohkem jalaruumi.  

Erinevalt eelmistest põlvkondadest ei pakuta seda mudelit enam Jaapanis. Põhjuseks on viienda põlvkonna madalad müüginumbrid ning see asendati väiksema ZR-V-ga.


Fail:2023 Honda CR-V EX-L AWD, front right, 11-13-2022.jpg|Honda CR-V (2023)
Fail:2023 Honda CR-V EX-L AWD, rear right, 11-13-2022.jpg|Honda CR-V (2023)


## Viited
Kuldnoka tänav (Tartu)

**Kuldnoka tänav** on tänav Tartus Tammelinnas.

Tänav algab Suur kaare tänavalt ja kulgeb kerge kaarega edelasse. Tänav ristub Ööbiku tänavaga ja lõppeb Soinaste tänaval.

Tänav on umbes 390 meetrit pikk.
Janusz Gajos

**Janusz Jerzy Gajos** (sündinud 23. septembril 1939 Dąbrowa Górniczas) on poola näitleja.

Ta lõpetas 1965. aastal Łódźi Riikliku Filmikooli. Seejärel töötas Łodzi Stefan Jaraczi nimelises Teatris. Aastatel 1966–1970 mängis Gajos teleseriaalis "Neli tankisti ja koer" Jan Kosi (Janekit). Hiljem on ta mänginud veel paljudes filmides.

1970. aastal kolis ta Varssavisse, kus töötas näitlejana mitmes teatris. 2003. aastast on ta Rahvusteatri näitleja. 

## Viited

## Välislingid
*
Västerbotteni muuseum

**Västerbotteni muuseum** on Västerbotteni lääni kultuuriajaloo muuseum Rootsis, mis rajati 1886. aastal. See asub Umeås Gammlia piirkonnas ja tegutseb kogu Västerbotteni läänis, tegeldes muuhulgas arheoloogiaga.

Västerbotteni muuseumis on ka Gammlia vabaõhumuuseum, suusanäitus (varem Rootsi Suusamuuseum), kalandus- ja merendusnäitus (varem Kalandus- ja Merendusmuuseum), Västerbotteni lääni rahvaliikumise arhiiv ning mitu saami laagrit.

Kord kvartalis annab muuseum välja ajakirja Västerbotten.

2009. aastal külastas seda 229 000 inimest.

## Välislingid
* Västerbotteni muuseumi koduleht
Guitars – the Museum

**Guitars – the Museum** on Rootsis Umeås tegutsev kitarrimuuseum. 

Muuseum asub telliskivihoones, kus varem tegutses Vasaskolani kool. Samas majas on ka rokiklubi, restoran, muusikariistade pood ja plaadipood. Muuseum avati 2014. aasta jaanuari lõpul, kui tähistati Umeå valimist Euroopa kultuuripealinnaks.

Muuseum on muusikariistade poe 4Sound ja rokiklubi Scharinska omanike ühisalgatus. Umeå omavalitsus on toetanud muuseumi ruumide remondi ja aastase kaasfinantseeringuga 2,4 miljoni Rootsi krooni ulatuses 2014. ja 2015. aastal.

## Viited

## Välislingid
* Guitars – the Museum
* The Guitarist, October 2013: "Building the dream" (PDF)
* Umea.se: "Den hemliga gitarrsamlingen"
Mars

**Mars** oli vanarooma sõjajumal, tema kreeka vaste oli Ares. Marsi järgi on saanud nime planeet Marss.
Willi Stoph

**Willi Stoph** (hääldus: [štoof]; 9. juuli 1914 Berliin – 13. aprill 1999 Berliin) oli Saksa DV riigitegelane.

## Elulugu
Willi Stoph oli pärit töölisperekonnast. Põhikooli lõpetamise järel asus ta õppima müürsepa ametit. 1928. aastal astus Willi Stoph Saksamaa Kommunistlikku Noorsooühingusse ja 1931 Saksamaa Kommunistlikku Parteisse. 1935–1937 teenis ta aega Wehrmachtis. Seejärel töötas ta Berliinis ühes arhitektibüroos. 1940. aastal mobiliseeriti Stoph Wehrmachti. Ta võttis osa sõjategevusest idarindel, 1942. aastal sai ta haavata ning teda autasustati Raudristiga. 1945. aasta aprillis langes ta Punaarmee kätte sõjavangi.

1945. aasta juulis põgenes ta Ida-Preisimaalt Nõukogude sõjavangilaagrist ja pöördus tagasi Berllini. 1949. aastal sai temast Saksamaa Sotsialistliku Ühtsuspartei Keskkomitee liige ja 1950. aastal Rahvakoja (parlamendi) liige. Saksamaa Sotsialistliku Ühtsuspartei Keskkomitee Poliitbüroo liige oli ta alates 1953. aasta juulist. 1952–1955 oli ta Saksa DV siseminister ja 1956–1960 kaitseminister. 1962–1964 oli ta Ministrite Nõukogu esimehe asetäitja. 24. septembrist 1964 kuni 3. oktoobrini 1973 ja 29. oktoobrist 1976 kuni 7. novembrini 1989 oli ta Ministrite Nõukogu esimees (sisuliselt peaminister). Vahepeal oli ta 3. oktoobrist 1973 kuni 29. oktoobrini 1976 Riiginõukogu esimees (formaalselt riigipea).

17. oktoobril 1989 ütles Willi Stoph Poliitbüroo istungil Erich Honeckerile: "Erich, es geht nicht mehr. Du musst gehen" ("Erich, nii enam ei lähe. Sa pead lahkuma"). Järgmisel päeval astuski Honecker parteijuhi ametist tagasi.

8. novembril 1989 astus Saksamaa Sotsialistliku Ühtsuspartei Keskkomitee Poliitbüroo täies koosseisus tagasi, sealhulgas ka Stoph. 3. detsembril 1989 heideti Willi Stoph parteist välja.

8. detsembril 1989 Willi Stoph vahistati süüdistatuna korruptsioonis ja ameti kuritarvitamises, kuid tervislikel põhjustel vabastati ta 1990. aasta veebruaris. Ta püüdis saada poliitilist asüüli Nõukogude Liidus, kuid see ei õnnestunud. 1991. aasta mais arreteeriti Stoph uuesti seoses Berliini müüri ületamise katsel mõrvatute kriminaalasjaga. Tervislikel põhjustel vabastati ta vangistusest 14. augustil 1992. 1992. aasta novembris algas Berliini Stophi ja teiste Saksa DV tippjuhtide üle kohtuprotsess. 1993. aasta augustis lõpetati kohtuasi Stophi vastu tema vastutusvõimetuks tunnistamise tõttu.

Elu lõpuperioodil elas Willi Stoph tagasitõmbunult pensionärina Berliinis.

## Auastmed

## Viited
Kolo Christopher Laurent Roger

**Kolo Christopher Laurent Roger** (ka **Roger Kolo**) on Madagaskari poliitik, kes oli 16. aprillist 2014 kuni 17. jaanuarini 2015 Madagaskari peaminister.

Ta on hariduselt arst ega kuulu ühtegi parteisse.

## Viited
John Owen Brennan

**John Owen Brennan** (sündinud 22. septembril 1955) on Ameerika Ühendriikide riigiametnik, kes töötas vahemikus 8. märts 2013 – 20. jaanuar 2017 Luure Keskagentuuri peadirektorina.
Nissan Qashqai

**Nissan Qashqai** on Nissani väike linnamaastur, mida on toodetud alates 2006. aastast.  

Esimese põlvkonna Qashqaid müüdi Jaapanis ja Austraalias Nissan Dualise nime all ning kõikidel muudel turgudel oli auto nimeks Qashqai. Teise põlvkonna autosid Jaapani turul ei müüdud ning kõikidel turgudel oli nimeks Qashqai, välja arvatud USA turg, kus on auto nimeks Nissan Rogue Sport. 

## Esimene põlvkond (J10, 2006)
Esimest ideeautot tutvustati 2004 Genfi autonäitusel ning tootmisvalmis autot näidati esmakordselt 2006. aasta Pariisi autonäitusel.

2008. aasta lõpus lisandus valikusse ka Qashqai+2, millel oli 135 mm pikem teljevahe ning 7 istekohta. 

2009. aasta lõpus tutvustati Qashqai mudeliuuendust, mis jõudis müügile 2010. aasta kevadel. 

Fail:SAG2004 130 Nissan prototype.JPG|Nissan Qashqai ideeautona 2004. aastal
Fail:Nissan Qashqai 20090620 front.JPG|1. põlvkond
Fail:Nissan Qashqai +2 front - PSM 2009.jpg|1. põlvkond +2
Fail:2010 Nissan Qashqai facelift.jpg|1. põlvkonna mudeliuuendus
Fail:Nissan Qashqai+2 (Facelift) – Frontansicht, 11. April 2011, Düsseldorf.jpg|1. põlvkond +2 mudeliuuendus


## Teine põlvkond (J11, 2013)
Teist põlvkonda esitleti 2013. aasta novembris ning tootma hakati seda 2014. aastal. See on 5 cm pikem, 2 cm laiem, 1,5 cm madalam ja 1,5 cm pikema telgede vahega. Pearuumi on 1 cm rohkem. 

Märtsis 2014 müüdi Qashqaid Eestis 69 tükki. Klaaskatus röövib pearuumi, 19tollised veljed kaotavad mugavuse. 1,6 dCi mootoril on 130 hobujõudu ja kütusekulu 5,9 l/100 km. Lisaks sellele pakutakse ka 1,6 (163 hj) - ja 1,2-liitrist turbobensiinimootorit (115 hj) ning 1,5-liitrist diislit (110 hj). Sisemus on üsna mugav ja varustus hea, aga hind kallis. Pakiruum mahutab 439 liitrit.

2017. aastal läbis Qashqai mudeliuuenduse ning samal aastal hakati müüma Qashqaid ka Põhja-Ameerika ning seal on Qashqai nimeks Nissan Rogue Sport.

Fail:2014 Nissan Qashqai (J11) Ti wagon (16468730682).jpg|2. põlvkond
Fail:2015 Nissan Qashqai (J11) ST wagon (2017-11-18) 02.jpg|2. põlvkond
Fail:2017 Nissan Qashqai N-Connecta DCi 1.5 facelift Front.jpg|2. põlvkond mudeliuuendus
Fail:2017 Nissan Qashqai N-Connecta DCi 1.5 facelift Rear.jpg|2. põlvkond mudeliuuendus
Fail:Nissan Rogue Sport P4220655.jpg|Nissan Rogue Sport


## Kolmas põlvkond (J12, 2021)
Kolmanda põlvkonna avalikustamine toimus 18. veebruaril 2021. Uus Qashqai on oma eelkäijast välismõõtudelt suurem (35 mm pikem, 32 mm laiem ning 25 mm kõrgem) ning ka 20 mm pikema teljevahega.

Kõik mootorid on bensiinimootorid ning saadaval on ainult poolhübriidid ja täishübriid.


Fail:Nissan Qashqai (J12) IMG 4897.jpg|3. põlvkond
Fail:Nissan Qashqai (J12) IMG 4901.jpg|3. põlvkond


## Viited
Toyota Auris

**Toyota Auris** oli Toyota toodetav väikeauto, mis kasvas välja Toyota Corollast. Tegu oli luukpära ja teise põlvkonna puhul ka universaalkerega (Touring Sports) autoga. Aurist toodeti kaks põlvkonda, Toyota Corolla nime kasutati sel ajal ainult sedaankerega autode juures. 

## Esimene põlvkond (2006)
Esimene põlvkond ehitati E150 seeria Corolla baasil ja seda esitleti 2006. aasta Pariisi autonäitusel ning samal aastal algas ka tootmine. Keretüüpidest olid saadaval kolmeukseline ja viieukseline luukpära.

Fail:2006 Toyota Auris 02.JPG|1. põlvkond
Fail:Toyota Auris 20090814 rear.JPG|1. põlvkonna 3-ukseline
Fail:Toyota Auris Life (Facelift) – Frontansicht, 18. März 2012, Wuppertal.jpg|1. põlvkonna mudeliuuendus

### Auris Hybrid
2010. aastal lisandus valikusse ka hübriidajamiga Auris HSD, mis kasutas Toyota Priusega sama jõuallikat ja akupakki. Aurise hübriid varustati 1,8-liitrise bensiinimootoriga, millel 73 kW (99 hj) ja elektrimootoriga, millel 60 kW (82 hj). Kahe mootori maksimaalne võimsus on 100 kW (136 hj) ja pöördemoment 207 Nm.  Paraku on hübriidil pagasiruumi maht 75 liitrit väiksem kui sisepõlemismootoriga Aurisel.

## Teine põlvkond (2013)
Teist põlvkonda esitleti 2012. aasta Pariisi autonäitusel ja müük Euroopas algas 2013. aastal. Kasutusel oli uuema, E180 seeria Toyota Corolla platvorm. 

Keretüüpidest oli saadaval viieukseline luukpära ja universaal **Touring Sports**. 

2014. aasta märtsis müüdi Eestis 57 Aurist.

2015. aasta keskel esitleti 2. põlvkonna Aurise mudelivärskendust. 

Järgmise, 2018. aastal esitletud põlvkonna puhul kasutas Toyota taas Corolla nime ka luukpärade ja universaalide tähistamiseks ning pärast seda Aurise nime Toyota autodel enam Euroopa turul ei kasutatud. 

Fail:Toyota AURIS 150X (E180) front.JPG|Auris 2. põlvkond
Fail:Toyota Auris Touring Sports Hybrid Executive (II) – Heckansicht, 25. August 2013, Düsseldorf.jpg|Auris Touring Sports Hybrid Executive
Fail:Toyota Auris 1.2 Turbo Design Edition (II, Facelift) – Frontansicht, 19. September 2015, Frankfurt.jpg|Auris 2. põlvkond mudeliuuendus
Fail:Toyota Auris 1.2 Turbo Design Edition (II, Facelift) – Heckansicht, 19. September 2015, Frankfurt.jpg|Auris 2. põlvkond mudeliuuendus


## Viited
Renault Mégane

**Renault Mégane** on Renault' toodetav väiksem automudel, mis on tootmises alates 1995. aastast ning mis on Renault 19 järeltulija. 

Mudelist Renault Mégane on saadaval nii luukpära, universaal, sedaan, kupee ja kabriolett. Mudelit on toodetud neli põlvkonda. Esimesel ja teisel põlvkonnal oli kaks mudeliuuendust. 

1996. aasta novembris esitleti Mégane'i baasil ehitatud väikest mahtuniversaali **[[Renault Scenic|Renault Mégane Scénic]].** 


Renault Mégane I Phase I Fünftürer.JPG|Mégane I
Renault Megane front 20071228.jpg|Mégane I Wagon
Renault Megane Coupe front 04-03-2009.jpg|Mégane I Coupe
Renault megane cabrio 2003.jpg|Mégane I kabriolett
Megane II tutvustati 2002. aasta septembris ning 2003. aastal pälvis see Euroopa aasta auto auhinna.

Renault Megane front 20081213.jpg|Mégane II viieukseline luukpära
Megane-gt-1-ouv.jpg|Mégane II kolmeukseline luukpära
Megane grantour front.jpg|Mégane II Grandtour
Ma mégane 006.JPG|Mégane II RS
Renault Megane CC front 20080115.jpg|Mégane II CC


Kolmandat põlvkonda esitleti 2008. aasta lõpus. Esimese Renault'na sai Mégane 1,2-liitrise 96 kW (130 hj) turboga bensiinimootori (1.2 TCe), samuti topeltsiduri ja kuuekäigulise käigukasti. 

Kolmandat põlvkonda müüdi 2014. aasta märtsis Eestis 49 autot. Värskendatud kolmanda põlvkonna mudeli esiosa sarnaneb Renault Capturi ja Scenicu omadega. Esilaternad muudeti ümaramaks ja need said endale "kulmud". Õhuvõtuava paikneb nüüd iluvõres.

Christchurch Farmers Market (8133183024).jpg|Mégane III
Renault Mégane Grandtour III 20090620 front.JPG|Mégane III Grandtour
Renault Mégane Coupé GT 2.0 dCi FAP (III) – Frontansicht, 26. März 2011, Düsseldorf.jpg|Mégane III Coupe
Osaka Motor Show 2013 (39) Renault MEGANE III RS.JPG|Mégane III RS
Renault Mégane CC III Luxe TCe 130 front 20100731.jpg|Mégane III CC

Neljanda põlvkonna Mégane'i tutvustati 2015. aasta Frankfurt Motor Show'l. Auto on ehitatud Nissani ja Renault koostöös valminud CMF-CD platvormile. Neljanda põlvkonna Mégane'i müüdi 2020. aasta septembriks Eestis 22 tk.

Keretüüpidest on saadaval viieukseline luukpära ja universaal ning neljaukseline sedaan.
Peugeot 108

**Peugeot 108** on Peugeot' pool toodetav väike linnaauto, mida esitleti 2014. aasta Genfi autonäitusel ning see jagab platvormi ja tehnikat Citroën C1 ja Toyota Aygoga.

Peugeot 2014. aastast toodetava mudeli 108 disainis on arvestatud põhimõttega, et auto oleks kompaktne, isikupärane, mugav ja keskkonnasõbralik. Peugeot 108 jaoks saab valida nelja ökonoomse kolmesilindrilise mootori seast. Kõige säästlikum neist paiskab õhku 88 g CO2/km. 

Peugeot 108-l on nutikas Mirror Screen süsteem (töötab 7-tollisel ekraanil), mis võimaldab auto kasutajal ühendada oma nutitelefoni autoga, kasutades mugavalt kõiki telefonirakendusi. Mirror Screeni süsteemiga töötavad Android, RIM, Windows ja iOS operatsioonisüsteemi kasutavad nutitelefonid. 

Peugeot 108 on saadaval kolme- ja viieukselisena ning kahes versioonis: klassikalise kõvakatusega ja pehme tekstiilkatusega poolkabrioletina. Lisaks on võimalik valida kolme värvi vahel sisekujunduses ning varieerida väliste ja sisemiste dekoratiivsete detailidega, et muuta auto isikupäraseks. 

Fail:Peugeot 108 in Aardenburg.jpg
Fail:Peugeot 108 VTi 68 Acces – Frontansicht, 30. November 2014, Düsseldorf.jpg
Fail:2017 Peugeot 108 Allure TOP 1.2 Rear.jpg

2021. aastal lõpetati Peugeot' 108 ja Citroën C1 tootmine ja autodele järgmist põlvkonda ei plaanita seoses PSA ja FCA liitumisega. 

## Viited
Toyota RAV4

**Toyota RAV4** on Toyota toodetav väiksem maastur. RAV4 oli esimene kompaktne linnamaastur turul, mida esitleti 1994. aastal ja seda on toodetud viie põlvkonna vältel. 

## Esimene põlvkond (XA10, 1994)
Esimese põlvkonna RAV4 oli saadaval 3- ja 5-ukselisena ning auto loomiseks kasutati Carina ja Corolla detaile. 

### RAV4 EV
Lisaks toodeti esimest põlvkonda väikeses mahus (u 1500 tk) ka elektriautona, mis kandis nime RAV4 EV. 


Fail:Toyota Rav 4 (10179058185).jpg|1. põlvkond 5-ukseline
Fail:Toyota Rav4 1999 (9499594024).jpg|1. põlvkond 3-ukseline
Fail:1999 Toyota RAV4 (SXA11R) Cruiser wagon (2011-11-17) 02.jpg|1. põlvkond 5-ukseline
Fail:Toyota RAV4 EV--DC.jpg|RAV4 EV elektriauto


## Teine põlvkond (XA20, 2000)
Teine põlvkond jõudis müüki 2000. aasta juulis. 

Fail:'01-'03 Toyota RAV4 (Orange Julep).jpg|2. põlvkond


## Kolmas põlvkond (XA30, 2005)
3. põlvkonna RAV4 oli ehitatud uuele platvormile ning seda esitleti 2005. aasta Frankfurdi autonäitusel.  

Fail:'09 Toyota RAV4 Base.JPG|3. põlvkond


## Neljas põlvkond (XA40, 2012)
4. põlvkonna RAV4 ei olnud enam eelmistele mudelitele iseloomulikku küljele avanevat tagaluuki, vaid see oli asendatud tänapäevasema üles avaneva tagaluugiga.

RAV4-sid müüdi Eestis 2014. aasta märtsis 48 tükki.

Fail:2013 Toyota RAV4 XLE AWD front left.jpg|4. põlvkond
Fail:Toyota Rav4 (45652383702).jpg|4. põlvkonna mudeliuuendus


## Viies põlvkond (XA50, 2018)
5. põlvkonna esitlus toimus 2018. aasta New Yorgi autonäitusel. See on ehitatud GA-K platvormile, mida kasutab ka 8. põlvkonna Toyota Camry ja 7. põlvkonna Lexus ES.  

Mootorivalikus enam diiselmootorit pole ning saadaval on bensiinimootor ning bensiinimootoritega töötavad hübriid ja pistikuhübriid. 

AMTEL-i andmetel müüdi Eestis 2020. aasta septembris 95 RAV4 ning tegu oli kõige suurema läbimüügiga sõiduautoga septembris.

Fail:2019 Toyota RAV4 LE 2.5L front 4.14.19.jpg|5. põlvkond


## Viited
Toyota Avensis

**Toyota Avensis** oli Toyota kesk/suurema klassi sedaan, luukpära ja universaal. Seda toodeti kolm põlvkonda aastatel 1997–2018. Tegu oli Euroopa turu jaoks toodetud Toyota Carina E järeltulijaga. Toyota Avensist toodeti Suurbritannias Derbyshire'i Toyota tehases.  

Seitsmekohaline mahtuniversaal **Avensis Verso** kasutas erinevat platvormi ning neid autosid toodeti Jaapanis.

## 1. põlvkond (T220)

Tootmisaastad 1997–2002. Esimese põlvkonna Avensis oli kõrgelt hinnatud kui kvaliteetselt ehitatud ja vastupidav auto. 

Esimese mudeliuuenduse sai Avensis 2000. aastal, mille käigus muutus muudeti esi- ja tagatulesid ning ka mootorivalikut. Saadaval oli sedaan, 5-ukseline luukpära ja universaalkere.

Fail:Toyota Avensis 1.8.JPG|1. põlvkond
Fail:Toyota Avensis Kombi front 20080808.jpg|1. põlvkond Combi facelift


### Avensis Verso
2001. aastal esitleti 7-kohalist mahtuniversaali **Avensis Verso**.

Fail:2002 Toyota Avensis Verso (ACM20R) GLX wagon (2015-07-03) 02.jpg|Avensis Verso (2002)
Fail:2003-2010 Toyota Avensis Verso (ACM21R) GLX wagon (2011-07-17).jpg|Avensis Verso (2003)


## 2. põlvkond (T250)

Tootmisaastad 2003–2009 ning sarnaselt esimesele põlvkonnale, oli saadaval kolm erinevat keretüüpi.

Mudeliuuendus tehti 2006. aastal, mille käigus muudeti iluvõre disaini, salongi materjale ning kõige olulisem uuendus oli uus 92 kW D-4D 2,0-liitrine diiselmootor.

Fail:Toyota Avensis 2 front 20071015.jpg|2. põlvkond
Fail:2006 Toyota Avensis-wagon 01.jpg|2. põlvkond Combi facelift

## 3. põlvkond (T270)

Tootmisaastad 2009–2018 ning keretüüpidest olid nüüd saadaval ainult sedaan ja universaal.  

Esimene mudeliuuendus tehti Avensisele 2012. aastal kui muudeti esimest iluvõre ja tagatulesid.  

Teine mudeliuuendus 2015. aastal oli mahukam ning sisaldas uusi esi- ja tagatulesid, uut uhkema olekuga salongi, *Toyota Safety Sense* juhiabisüsteeme ning 2,0-liitrine diiselmootor vahetati välja 1,6-liitrise diisli vastu, mis oli BMW poolt välja arendatud ja Toyota poolt kohandatud mootor. 

Avensise asendajaks sai taas Euroopa turule müügile toodud Toyota Camry.  

Fail:Toyota Avensis front 20090814.jpg|3. põlvkond
Fail:Avensis 3G (cropped).jpg
Fail:2017 Toyota Avensis Business Edition facelift 2.0 Front.jpg|Toyota Avensis facelift (2017. aasta)
Fail:2017 Toyota Avensis Business Edition facelift 2.0 Rear.jpg|Avensis 2017 facelift


## Välislingid
Yun Hyon-seok

**Yun Hyon-seok** (korea keeles 윤현석; 7. august 1984 Incheon – 26. aprill 2003 Seoul) oli Lõuna-Korea kirjanik ja inimõiguslane. 

Tema kirjanikunimi oli **Yook Woo-dang**.

Ta sooritas enesetapu protestiks Lõuna-Korea geide diskrimineerimise vastu.

## Viited

## Välislingid
*Protecting sexual minorities Koreatimes, 23. august 2013 (*inglise keeles*)
*Queer Rights Activists in South Korea Step Up Efforts to Support LGBTQ Youth, New America Media, veebruar 2014 (*inglise keeles*)
Dubroŭna rajoon

**Dubroŭna rajoon** (transkribeerituna *Dubrovna rajoon*) on rajoon Valgevenes Viciebski oblastis. Rajoon piirneb idas Venemaaga.

Rajooni pindala on 1250 km². 2014. aasta seisuga elas seal 15 327 inimest.

Rajoon moodustati 1924. aastal. Rajoon koosneb järgmistest külanõukogudest: Asintorfi, Dabryńi, Małoje Bachava, Małoje Savina, Pirahi, Zaruby, Zaścienki ja Valaŭki külanõukogu.

Halduskeskus on Dubroŭna linn. Teine tähtsam asula on Asintorfi alevik.

Rajooni suurim jõgi on Dnepr. Rajooni põhjaosas asub Orša kõrgustik, lõunaosas aga Smolenski kõrgustik. Kõrgeim koht on Lachaŭka küla lähistel (226,4 meetrit).

2014. aasta seisuga olid elanikest 93,72% valgevenelased, 4,94% venelased ja 1,34% oli teistest rahvustest. 78,41% elanike emakeeleks oli valgevene keel, 20,9% elanike emakeeleks oli vene keel. Koduse keelena kõneles valgevene keelt 31,3% elanikke, vene keelt aga 60,82%.

## Viited

## Välislingid

* Rajooni täitevkomitee koduleht (*vene keeles*)
* Rajooni kaart
Rasvkehad

**Rasvkehadeks** ehk **lipiidkehadeks** ehk **rasvapadjakesteks** ehk **rasvadepoodeks** (ladina keeles ainsuses *corpus adiposum*) nimetatakse teatud loomade (sh teatud putukate) kehas erinevates piirkondades (harilikult kõhuõõnes) elundite vahel paiknevaid rasvkoekogumeid.

Rasvkehaks nimetatakse ka loomadel silmakoopas paiknevat rasvkude.

Rasvkehade ülesanne pole päris selge. Mõnede autorite arvates osalevad rasvkehad üksnes paaritumise ja järglaste saamisega seotud füsioloogiliste protsesside tagamisel ja talveund kogevate loomade energiadepoona.

Rasvkehade ladestumispiirkonnad on eri liikidel erinevad, nii kogunevad teatud loomadel rasvkehad maksa- või sabapiirkonda, sisalikulistel näiteks naha alla. Rasvkehade suurus oleneb ka aastaaegadest ja looma tervislikust seisundist.

## Biokeemiline koostis
Kuna putukate ja paljude teiste loomade rakud, retseptorid ning ensüümid ja geenid lagundavad, edastavad ning komplekteerivad ja eritavad nii kehaomaseid molekule kui ka võõrmolekule ning erituselundid võimaldavad kehast väljutada üksnes üksikuid kahjutuks muundatud või kahjulikke aineid, siis ladestub neil rasvkehadesse ka keskkonnast pärit mürgiseid kemikaale (näiteks mürgiseid raskmetalle).

## Roomajatel
### Maolistel

Mitmed maolised on võimelised söömata (kuni 1 aasta) pikka aega elama.

Uuringud näitavad, et kuni 6 kuud söögita elavatel madudel on kaalulangus minimaalne. Teadlaste arvates toimuvad muutused rasvkehades, mis muudetakse energiaks ja ka veeühenditeks.

## Vaata ka
*neeru-sugusegmendid
*rasvikud

## Viited

## Välislingid
*Michael V. Plummer, Annual Variation in Stored Lipids and Reproduction in Green Snakes (Opheodrys aestivus), Copeia, Vol. 1983, No. 3 (Aug. 16, 1983), pp.&nbsp;741–745, American Society of Ichthyologists and Herpetologists (ASIH), Veebiversioon (vaadatud 13.04.2014) (*inglise keeles*) 
*JON P. COSTANZC, THE BIOENERGENCS OF HIBERNATION IN THE E{STERN GARTER SNAKE THAMNOPHIS SIRTALIS SIRTALIS, 29.04.1985, Veebiversioon (vaadatud 13.04.2014) (*inglise keeles*)  
*Mayer Resnick, Starving diamond-back still grows; rattler cuts metabolism 80 percent, use lipid energy source, Veebiversioon (vaadatud 13.04.2014) (*inglise keeles*)
*Marshall D. McCue, Snakes survive starvation by employing supply - and demand-side economic strategies, Zooloogy 110, (2007) 318 - 327, Veebiversioon (vaadatud 13.04.2014) (*inglise keeles*)  
*Seth Farris, Michiko Squires, Emma Lavergne, Mitchell Serota, Frank Mazzotti, Necropsies of Reptiles: Recommendations and Techniques for Examining Invasive Species, lk 12, Veebiversioon (vaadatud 13.04.2014) (*inglise keeles*)
Herpesviirused

**Herpesviirused** on DNA-viiruste sugukond, kuhu kuulub paljude levinud haiguste, sealhulgas ohatise, tuulerõugete ja mononukleoosi tekitajaid.

## Klassifikatsioon

Sugukonda *Herpesviridae* liigitatakse järgmised viiruste alamsugukonnad:
**[[Alphaherpesvirinae]]*,
**[[Betaherpesvirinae]]*,
**[[Gammaherpesvirinae]]*.

## Viited

## Välislingid
*Sissekanne ICTVdB-s
Ottomar Ladva

**Ottomar Ladva** (sündinud 17. juunil 1997) on eesti pokkerimängija ja endine maletaja.

Ta on olnud Euroopa kuni 12-aastaste meister kiirmales, Euroopa kuni 14-aastaste meister ­välkmales, tavamale Euroopa meistrivõistlustel kuni 12-aastaste hulgas kuues, Euroopa Liidu meistrivõistlustel kuni 12-aastaste hulgas teine. Ottomar Ladva on Eesti noorim malemeister, olles 15-aastane. Ta lõi rekordi üle Lembit Ollilt. Eesti kuni 18-aastaste malemeister (2014).

Ladva on saanud FIDE-lt 2013. aastal FIDE meistri, 2014. aastal rahvusvahelise meistri ja 2016. aastal rahvusvahelise suurmeistri nimetuse.

## Viited

## Välislingid
*Ottomar  Ladva FIDE andmebaasis
Segusti

Elektroonikas on **segusti** (ingl *frequency mixer*) mittelineaarne ahel, mis teeb kahest sisendsignaalist uusi sagedusi. Kõige tavalisemas kasutuses tekitab ta kahest sisendsignaalist *f*1 ja *f*2 liidetud *f*1 + *f*2 ja lahutatud *f*1 – *f*2 sagedustega väljundsignaalid.

Segusteid kasutatakse laialt sageduste nihutamiseks ühest sagedusalast teise, et lihtsustada signaalide ülekandmist või edasist signaalitöötlust. Näiteks on segusti võtmekomponent superheterodüünvastuvõtjas, kus see muudab vastuvõetud signaalide sageduse kindlaks vahesageduseks. Segusteid kasutatakse ka kandesageduse moduleerimiseks raadiosaatjates.

## Liigid
Mittelineaarsete (näiteks eksponentsiaalsete) omadustega elektroonikakomponente saab kasutada segustitena. Passiivsed segustid kasutavad korrutava elemendina ühte või rohkemat dioodi, sest neil on ebalineaarne pinge ja elektrivoolu suhe. Passiivsetes segustites on väljundsignaal alati väiksema võimsusega kui sisendsignaal.

Aktiivsed segustid kasutavad korrutatud signaali tugevuse suurendamiseks võimendavat seadist, näiteks transistori või elektronlampi. Aktiivsed segustid parandavad sisend- ja väljundviikude vahelist eraldatust, kuid võivad tekitada rohkem müra ja olla suurema energiatarbega. Aktiivne segusti võib olla ka ülekoormustele vastuvõtlikum.

Segusteid võib jagada topoloogia järgi. Ühepoolsed segustid lasevad väljundisse osa sisendsignaalist. Topelttasakaalustatud segustil on sellised sümmeetrilised sisendid, mis suruvad mõlemat sisendsignaali maha, ning väljundisse jõuab ainult korrutatud signaal. Topelttasakaalustatud segustid on keerukamad ja nõuavad suuremat võimsust. Segusti tüübi valik sõltub rakendusest.

Segusteid iseloomustatakse nende omaduste, näiteks võimenduse ja mürateguri järgi. 
Segusteid saab ehitada üksikkomponentidest, kuid tänapäeval on need enamasti osa mikrokiibist või hübriidskeemidest.

Mittelineaarsed komponendid, mida kasutatakse segustites, võivad olla dioodid, transistorid ja madalamatel sagedustel analoogkordistid. Kasutatud on ka küllastuse lähedal olevaid ferriitsüdamikuga induktiivpoole.

## Viited

## Välislingid

* Supervastuvõtja
Lozna rajoon

**Lozna rajoon** (transkribeerituna *Ljozna rajoon*) on rajoon Valgevenes Viciebski oblastis. Halduskeskus on Lozna alev. Rajoon piirneb idas Venemaaga.

Rajooni pindala on 1418 km². 2014. aasta seisuga elas seal 16 156 inimest.

Rajoon moodustati 1924. aastal. Rajoon koosneb järgmistest külanõukogudest: Babinavičy, Dabramyśli, Jaśkaŭščyna, Krynki, Lozna ja Vielaškovičy külanõukogu.


Lozna. Лёзна (7.09.2007).jpg|Lozna
Lozna. Лёзна (2007).jpg|Lozna raudteejaam


Rajooni suurim jõgi on Daugava lisajõgi Łučosa. Rajoon asub osaliselt Łučosa madalikul, osalt aga Viciebski kõrgustikul. Kõrgeim koht on Viciebski kõrgustikul asuv Harševa hara (296 meetrit), mis on ühtlasi ka Viciebski oblasti kõrgeim koht. Madalaim koht asub Łučosa jõe ääres (142 meetrit).

2014. aasta seisuga oli elanikest 86,66% valgevenelasi, 10,74% venelasi, 1,22% ukrainlasi ja 1,38% oli muust rahvusest inimesi. 65,62% elanike emakeeleks oli valgevene keel, 33,18% elanike emakeeleks oli vene keel. Koduse keelena kõneles valgevene keelt 29,5% elanikke, vene keelt aga 69,81%.

## Viited

## Välislingid

* Rajooni täitevkomitee koduleht (*vene keeles*)
* Rajooni kaart
Zoran Primorac

**Zoran Primorac** (sündinud 10. mail 1969 Zadaris) on Horvaatia lauatennisist. Ta on kahekordne Euroopa meister lauatennises.

Euroopa meistrivõistlustelt on ta võitnud veel 5 hõbedat ja 7 pronksi, neist individuaalselt 2 hõbedat ja 4 pronksi. Maailmameistrivõistlustelt on ta võitnud 3 hõbedat ja 3 pronksi, neist individuaalselt 1 pronksi. 1988. aasta suveolümpiamängudel sai ta koos Ilija Lupuleskuga hõbemedali. 

Ta on osalenud aastatel 1988–2012 olümpiamängudel seitse korda, millega hoiab selles arvestuses kümnendat kohta.
Bernard Mayo

**Bernard Mayo** (1921 Leicester – 14. veebruar 2000) oli inglise filosoof.

Ta töötas 1968. aastani Birminghami Ülikoolis. Seejärel oli ta kuni emeriteerumiseni 1983  Saint Andrewsi Ülikooli moraalifilosoofia professor. 

Ta oli 1956–1965 ajakirja Analysis ja 1973–1980 ajakirja The Philosophical Quarterly

## Publikatsioonid
*Rules of Language. – *[[Philosophical Studies]]*, 1951, kd 2, lk 1–11
**Logic of Personality*,  Jonathan Cape 1952
*Ethics and Moral Controversy. – *[[The Philosophical Quarterly]]*, 1954, nr 14, 1954, lk 1–14
*Poetry, Language and Communication. – *[[Journal of Philosophy]]*, 1954, kd 29, nr 109, lk 131–145
**Ethics and the Moral Life*, Macmillan Publishers, St. Martin's Press, 1958. Questia.
*Events and Language. – Margaret MacDonald. *Philosophy and Analysis*, 1954
*Professor J. J. C. Smart on temporal asymmetry. – *[[Australasian Journal of Philosophy]]*, 1955, kd 33, nr 1, lk 38–44
*The Incongruity of Counterparts. – *[[Philosophy of Science]]*, 1958, kd 25, nr 2, lk 109–115
*Objects, Events, and Complementarity. – *[[The Philosophical Review]]*, 1961, kd 70, nr 3, lk 340–361
*The Open Future. – *[[Mind]]*, 1962, kd 71, lk 1–14
*A note on J. L. Austin's performative theory of knowledge. – *[[Philosophical Studies]]*, 1963, kd 14, nr 1-2
*Infinitive Verbs and Tensed Statements. – *[[The Philosophical Quarterly]]*, 1963, kd 13, nr 53, lk 289-297
*Negative and Positive Duties: A Reply. – *[[The Philosophical Quarterly]]*, 1966, kd 16, nr 63, lk 159-164.
*Traces and Portents. – *[[The Philosophical Quarterly]]*, 1968, kd 18, nr 73, lk 289-298. 
*The Incoherence of Determinism. – *[[Journal of Philosophy]]*, 1969, kd 44, nr 168, lk 89–100
*Space and Time Re-assimilated. – *[[Mind]]*, 1976, kd 85, nr  340, lk 576-580.
*Justice, Truth and Nozick. – *[[Analysis]]*, 1980, kd 40, nr 3, lk 119-123.
*On the Keith Lehrer-Richard Taylor Analysis of 'Can'-Statements. –  *[[Mind]]*, New Series, 1986, kd 77, nr 306, lk 271–278
**The Philosophy of Right and Wrong*, Routledge 1986.

## Viited
Nicolaus Michael Oppel

**Nicolaus Michael Oppel** (7. detsember 1782 – 16. veebruar 1820) oli Saksa loodusuurija.

Ta oli André Marie Constant Dumérili (1774–1860) õpilane ja töötas Pariisis loodusmuuseumis (Muséum national d'histoire naturelle) tema assistendina. Oppeli tööülesanneteks oli roomajate klassifitseerimine.

1811 avaldas ta raamatu "Die Ordnungen, Familien und Gattungen der Reptilien als Prodrom einer Naturgeschichte derselben". Selles raamatus kirjeldab ta selliseid ka tänapäevases bioloogilises taksonoomias kehtivaid üksusi nagu soomuseliste (*Squamata*) selts, sugukonnad merikilpkonlased (*Cheloniidae*), *[[Colubridae]]* (tollane nimetus *Colubrini*) ja alamsugukonna lõgismadulased (*Crotalinae*) (tollane nimetus (*Crotalini*).

1817 avaldas ta koos Friedrich Tiedemanni (1781–1861) ja Joseph Liboschitziga (1783–1824) raamatu "Naturgeschichte der Amphibien".

## Välislingid
*Michael Oppel, Die Ordnungen, Familien und Gattungen der Reptilien als Prodrom einer Naturgeschichte derselben, 1811, OpenLibrary raamatu veebiversioon (vaadatud 13.04.2014) (*saksa keeles*)

*Selles artiklis on kasutatud ingliskeelset artiklit [[:en:Nicolaus Michael Oppel]] seisuga 13.04.2014.*
Kafue rahvuspark

**Kafue rahvuspark** on rahvuspark Sambia lääneosas.

Rahvuspark ulatub Loode-, Kesk- ja Lõunaprovintsi alale.

Kafue rahvuspargi pindala on 22 400 km². See on Sambia suurim ja Aafrikas suuruselt teine rahvuspark. Rahvuspark on saanud nime Kafue jõe järgi.

Rahvuspark loodi 1924. aastal. Piirkonnas varem elanud nkojad asustati ümber ida poole Mumbwa piirkonda. 

## Välislingid
* Kafue National Park
Puitkarkass

**Puitkarkass** (saksa keele mõjuliselt ka *vahvärk* (saksa keeles *Fachwerk*)) on konstruktsiooni tüüp, mida kasutatakse hoonete ehituses ja mis põhineb saematerjali kasutamisel. Sellist meetodit hakati kasutama 19. sajandi alguses. Kuna puitkarkass on levinud üle maailma, siis erinevates maailmajagudes on puitkarkassi kasutamise ajalugu erinev. Peamised erinevused on seotud taladega: kas kasutatakse ümaraid või sirgeid, millised on ühenduskohad. Sellel ajal kasutati kirveid ja nuge, et materjal ümarpuidust välja lõigata. Tänapäeval, mil tehnoloogia on kiiresti arenenud, teevad masinad kirve ja noa töö ära poole efektiivsemalt ja kiiremini.

## Puitkarkassi eelised
Puitkarkassist ehitamine on võrreldes teiste materjalide kasutamisega kiirem, efektiivsem ja odavam. Puitkarkassi on võimalik painutada ja väänata, mis annab sellele eelise teiste materjalide ees. Lisaks on puidu kasutamine ehituses väga keskkonnasõbralik ja puitkarkassi valmistamiseks ei ole vaja erilisi teadmisi. Uus ja tänapäevane tehnoloogia võimaldab üha paremini puitu ära kasutada. Üheks eeliseks võib lugeda ka seda, et karkass on käsitsi tehtud, mis annab sellest valmistatud hoonele väärtust juurde.
 
Puitkarkassi kasutatakse peamiselt hoonete kandekonstruktsioonides, katuste konstruktsioonides, kui ka muude abihoonete (kasvuhoonete, kuuride jne) ehituses. Eestis valmistatakse karkasse peamiselt okaspuidust, näiteks mänd, kuusk. 
## Puitkarkassi valmistamine
Tänapäeval valmistatakse karkasse nii tavalisest saematerjalist kui ka liimpuidust. Liimpuit erineb tavalisest saematerjalist mitut moodi. Esiteks annab ta puidule esteetilisema väljanägemise ja parandab füüsikalisi omadusi, näiteks tugevust ja tulekindlust. Liimpuidust valmistatud karkass võimaldab ehitada pikemaid talasid, näiteks sellistele laiematele hoonetele nagu tallidele, lautadele ja laohoonetele.
## Viited
Viciebski rajoon

**Viciebski rajoon** (transkribeerituna Vitsebski rajoon) on rajoon Valgevenes Viciebski oblastis. Rajoon piirneb idas Venemaaga.

Rajooni pindala on 2732 km². 2009. aasta seisuga elas seal 40 552 inimest. Neist 87,56% olid valgevenelased, 10,08% venelased, 1,09% ukrainlased ja 1,27% oli teistest rahvustest. 53,32% elanike emakeeleks oli valgevene keel, 45,38% elanike emakeeleks oli vene keel. Koduse keelena kõneles valgevene keelt 11,48% elanikke, vene keelt aga 87,45%.

Rajoon moodustati 1924. aastal. Rajoon koosneb järgmistest külanõukogudest: Akciabarskaja, Babiničy, Janavičy, Kuryna, Lotcy, Mazałava, Noŭka, Suraži, Šapiečyna, Zadubroŭje, Zapolle, Zaronava, Tułava, Varony ja Vymna külanõukogu.

Halduskeskus on Viciebski linn, aga ei Viciebsk ega ka rajooni territooriumil asuv Ruba alev ei kuulu Viciebski rajooni koosseisu. Linnalistest asulatest kuuluvad Viciebski rajooni Suraž ja Janavičy.


Surazhskaya carkva.JPG|Suraž
Ghetto Yanovichi 3a.jpg|Janavičy
Building of agricultural college in Łužasna (11.08.2007).jpg|Łužasna


Rajooni suurimaks jõeks on Daugava.Teised suuremad jõed on Daugava lisajõed Łučosa, Kasplja ja Usvjatša. Rajoon asub osaliselt Połacki madalikul, osalt Suraži madalikul, osalt aga Viciebski kõrgustikul. Kõrgeim koht rajoonis on Viciebski kõrgustikul Chamutoŭka külas (266 meetrit). Madalaim koht asub Daugava jõe ääres (120 meetrit). Rajoonis on 68 järve, nende seas ka Astravita, Harodna, Zamošša, Zaronava, Mošna ja Sialajeva.

## Viited

## Välislingid

* Rajooni täitevkomitee koduleht (*inglise keeles*)
* Rajooni kaart
Katariina Maria Kits

**Katariina Maria Kits** (sündinud 2. mail 1995 Tallinnas) on eesti viiuldaja, Eesti Televisiooni noorte muusikute klassikalise muusika saate "Klassikatähed" 2014. aasta hooaja võitja.

Tema vend Marcel Johannes Kits võitis saatesarja esimese, 2013. aasta hooaja.
Dzisna jõgi

**Dzisna** on jõgi Leedus ning Valgevenes, Daugava vasakpoolne lisajõgi. Valgevene keeles on jõe nimi *Дзісна*, leedu keeles *Dysna*, vene keeles *Дисна* (Disna).

Jõe pikkus on 178 km (sellest 77 kilomeetrit Leedus) ja valgla on 8180 km². Jõe langus on 39,7 m ja lang on 0,22 m/km.

Dzisna voolab välja Parsvėtase järvest Leedus Ignalina rajoonis. Ta voolab algul 77 kilomeetrit Leedus, läbides Dysnai ja Dysnykštise järved. Seejärel voolab jõgi Leedu-Valgevene piiril, eraldades seejärel Valgevenes algul Pastavy ja Braslaŭ ja seejärel Šarkaŭščyna ning Pastavy rajoone. Vahetult peale Valgevene territooriumile jõudmist suubub temasse paremalt Dzisna suurim lisajõgi Birvėta. Seejärel voolab jõgi läbi Šarkaŭščyna rajooni ning Miory rajooni. Jõesäng asub suuremalt osalt soisel ja tasasel Połacki madalikul, seega on ka jõe lang väike.

Dzisna läbib Šarkaŭščyna alevit ja Hiermanavičyt. Suurim asula selle jõe kaldal  on Dzisna linn paigas, kus jõgi suubub Daugavasse.
Klassikatähed 2014

**"Klassikatähed 2014"** oli Eesti Televisiooni saatesarja "Klassikatähed" 2014. aastal eetrisse läinud teine hooaeg, kus võistlesid noored klassikalise muusika interpreedid.

9. märtsil 2014 alustasid võistlemist klarnetist Taavi Orro, flötist Anni Ruugla, pianist Jakob Teppo, saksofonist Rene Laur, viiuldaja Katariina Maria Kits, akordionist Henri Zibo (noorim osaleja, 17-aastane), flötist Pipilota Neostus ja laulja (sopran) Elina Netšajeva.

Võistlus "Klassikatähed 2014" koosnes kuuest televooru otsesaatest Eesti Televisioonis ja 26. märtsil Estonia kontserdisaalis toimunud kontserdivoorust. Võistluse lõpetas 16. aprillil Estonia kontserdisaalis toimunud finalistide galakontsert.

13. aprillil toimunud finaalsaatesse jõudsid Katariina Maria Kits, Henri Zibo ja Elina Netšajeva. Žürii hääletuse võitis Henri Zibo, publiku häälte lisamisel võitis võistluse Katariina Maria Kits.

## Võistluse voorud
* I televoor / 9. märts 2014 "Virtuoosne tulevärk" – võistleja esitas ühe kuni 3-minutise virtuoosse pala või katkendi.
* II televoor / 16. märts 2014 "Unustamatu meloodia" – võistleja esitas ühe kuni 3-minutise meloodilise pala.
* III televoor / 23. märts 2014 "Koos superstaariga" – võistleja esitas ühe kuni 3,5-minutise teose koos partneriga.
* Kontserdivoor / 26. märts 2014 – võistleja esitas kuni 15-minutise vabalt valitud kontserdikava, mis erines televoorudes mängitavast kavast.
* IV televoor / 30. märts 2014 "Parafraas" (töötlus) – võistleja esitas kahe tuntud pala töötlused – üks töötlus klassikalisest muusikast, teine popmuusikast. Töötluste kestused olid vastavalt kuni 2,5 minutit ja 1,5 minutit. 
* V televoor / 6. aprill 2014 "Raamist välja" (sünergia kunstiliikide vahel) – esimeseks sai võistleja valida endale meelepärase filmikatkendi korraldaja poolt etteantud katkendite seast. Võistleja valis ja esitas katkendile sobiva meeleoluga muusika. Teise pala valik sõltus võistlejale loositud kunstiliigist, milleks oli kirjandus, kunst, tants või arhitektuur. 
* VI televoor / 13. aprill 2014 finaal – võistleja esitas kolm kuni 3-minutist pala järgmiselt: tantsuline pala, programmiline pala ning pala, mis võistleja anded parimalt esile tõi. Selgus võistluse võitja.
* Finalistide galakontsert – kontserdil esinesid kõik kolm finalisti. Iga finalist esitas koos ERSO-ga kuni 30-minutise kava. Finalistid olid Katariina Maria Kits, Elina Netšajeva ja Henri Zibo.

### Popmuusikatöötlus

### Klassikatöötlus

### Koostöö teise kunstivaldkonna esindajatega

### Filmimuusika

### Programmiline pala

### Tantsuline pala

### Vabalt valitud pala

## Vaata ka
*Klassikatähed

## Viited

## Välislingid
* Otsingutulemused Klassikatähed 2014, ERR arhiiv, vaadatud 27.03.2018
Prosecco

**Prosecco** on kuiv Itaalia vahuvein, mis on valmistatud Glera ("Prosecco") viinamarjadest. Viinamarja nimi muudeti ära segaduste vältimiseks. Prosecco vahuveinid on pärit Kirde-Itaaliast, kus nende toorainet – viinamarju – kasvatatakse Veneto ja Friuli-Venezia Giulia veinipiirkonnas. Tänapäeval tohib Proseccoks nimetada vaid neist veinipiirkondadest pärit vahuveine.

## Ajalugu

Prosecco algusaastatel, kui Prosecco vahuveini valmistamiseks kasutatav viinamarjasort kandis veel Prosecco nime, hakati seda massiliselt kasvatama ka muudes riikides, näiteks Argentinas, Austraalias, Brasiilias ja teistes uue maailma veiniriikides. Ka seda vahuveini nimetati Proseccoks. Alates 2009. aastast tohivad Prosecco nime kanda vaid mõned Kirde-Itaalia veinipiirkonnad.

Omal ajal müüdi Proseccot kui magusat ja madalakvaliteedilist vahuveini ka plekkpurgis. Tänapäeval on Prosecco kuiv ja kvaliteetne vahuvein, mida tohib pudeldada ainult traditsioonilistesse klaaspudelitesse.

## Prosecco veinide kvaliteediklassid
Prosecco DOC veinid jagunevad kolme kategooriasse:
*Mullita (*still*) vein, mille tootmismaht jääb umbes 5% kanti ning seda toodetakse peamiselt sisemaiseks tarbimiseks.
*Kerge mulliga Prosecco Frizzante. Frizzante veinid on tavaliselt odavamad kui Spumante veinid, kergemad ning vaht kaob kiiremini.
*Suurema mulliga Prosecco Spumante. Mullid ja vaht püsivad kauem. Kui Frizzante suletud pudelis on rõhk 2,5 baari, siis Spumante pudelis 3,0 baari.

## Prosecco tootmismahud
Prosecco vahuvein võidab aina enam populaarsust, sest tegemist on enam-vähem sama kvaliteetse veiniga kui Prantsusmaalt pärit Champagne, kuid hind on tunduvalt taskukohasem. Aastal 2013 toodeti Proseccot 315 miljonit pudelit, sellest 240 miljonit pudelit erikvaliteediga DOC Proseccot, mida on 24% rohkem kui aasta varem. Viimase kümne aasta jooksul on tootmis- ja müügimahud kasvanud 75–80%.

## Välislingid
*Cantine Conegliano Valdobbiadene: l'elenco completo - Prosecco.it — Conegliano Valdobbiadene DOCG - Prosecco Superiore dal 1876
*Prosecco tutvustus Veiniguru veebilehel